08/08/2019 [21:53] - İdman - ( 857 dəfə baxılıb)
APA-nın məlumatına görə, bu gün Olimpiya Güləş Mərkəzində mundialda iştirak edəcək heyət açıqlanıb.
Tədbirdə Azərbaycan Güləş Federasiyasının (AGF) baş katibi Orxan Məmmədov, vitse-prezidentlər Elçin Cəfərov, Firdovsi Umudov və Namiq Abdullayev, eləcə də Gənclər və İdman Nazirliyinin aparıcı mütəxəssis Yaşar Rzayev iştirak ediblər.
F.Umudov dünya çempionatına iştirak xətrinə yox, yaddaqalan nəticə üçün yollanmağın vacibliyini dilə gətirərək, gənc güləşçilərə bundan öncəki yarışlarda qazanılan uğurların davamını gətirməyi arzulayıb.
N.Abdullayev federasiya tərəfindən güləşçilərə hər cür şəraitin yaradıldığını və bu yarışın özlərini göstərmək üçün əla fürsət olduğunu söyləyib.
Daha sonra E.Cəfərov dünya çempionatında iştirak edəcək heyəti açıqlayıb.